উত্তর ও দক্ষিণ কোরিয়া সংকট ২০১৭-২০১৮
ভূমিকাঃ উত্তর কোরিয়া যা পূর্ব এশিয়ায় অবস্থিত একটি স্বাধীন দেশ যার রাস্ট্রীয় নাম গণতান্ত্রীক গণপ্রজাতন্ত্রী কোরিয়া। এর রাজধানী পিয়ং ইয়ং যা দেশটির সবচেয়ে বড় শহর। কোরীয় উপদ্বীপের উত্তরে এর অবস্থান। এই উপদ্বীপের দক্ষিনে অবস্থিত দক্ষিণ কোরিয়ার সাথে এর চির বৈরি সম্পর্ক যা শুরু সেই ১৯৪৫ সালের দ্বিতীয় বিশ্বযুদ্ধের পর কোরীয় উপদ্বীপ ভাগের মাধ্যমে। সে সময় উত্তর কোরিয়া যায় সোভিয়েত ইউনিয়নের দখলে আর দক্ষিণ কোরিয়া যায় যুক্তরাষ্টের দখলে। এরপর থেকেই এই উপদ্বিপের দেশ দুটির নিজেদের মধ্যে বৈরি সম্পর্ক যা মূলত শীতল যুদ্ধের ফলাফল। এর পরিপ্রেক্ষিতে ১৯৫০, ২৫ জুন সালে উত্তর কোরীয়ার দক্ষিনে আক্রমণের মধ্য দিয়ে কোরীয় যুদ্ধ হয় যা ১৯৫৩ সালের জুলাই মাসে শেষ হয়।
উত্তর কোরীয়ার পারমানবিক শক্তি অর্জন ও যুক্তরাষ্ট্রঃ মূলত যুক্তরাষ্ট্রের সাথে দ্বন্দের কারনে উত্তর কোরীয়া পারমানবিক বোমা তৈরির সক্ষমতা অর্জন করতে চায়।তাদের এ চেস্টা শুরু হয় সেই ১৯৬১ সাল থেকে। সোভিয়েত ইউনিয়নের সহায়তায় তারা বৈজ্ঞানিক গবেষণার জন্য ইয়ংবিয়ন পারমানবিক বৈজ্ঞানিক গবেষোনা কেন্দ্র ১৯৬৪ সালে তৈরি করে। এ পারমানবিক কেন্দ্রই তাদের পরমানু পরীক্ষার মেরুদণ্ড হিসেবে আবির্ভাব হয়। পারমানবিক বোমা তৈরিতে প্রথম সফলতা আসে ২০০৬ সালে। এতে অবশ্য তাদেরকে জাতিসংঘের নিষেধাজ্ঞার মধ্যে পড়তে হয়। এর আগে ১০ জানুয়ারী২০০৩ সালে তারা পারমানবিক অস্ত্র বিস্তার নিয়ন্ত্রন চুক্তি(এন পি টি) হতে নিজেদের প্রতযাহার করে নেয়।
যুক্তরাষ্ট্রের সাথে উত্তর কোরীয়ার শীতল সম্পর্ক শুরু হয় সেই ১৯৫০ সালের কোরীয় যুদ্ধ থেকে। এ সম্পর্ক মাঝে মাঝেই উত্তেজনা ছড়ায় যা প্রায়ই যুদ্ধ বাধার উপক্রম বলে মনে হয়। এ সমস্যা মূলত দুই কারনে।
ক) উত্তর কোরীয়ার যুদ্ধদেহী ভাব;
খ) দক্ষিণ কোরীয়া ও জাপানে যুক্তরাষ্ট্রের স্থায়ী সেনা ঘাটি;
২০১৭-২০১৮ কোরীয় সংকটঃ বর্তমান সংকটের শুরু হয় ৬ জানুয়ারী ২০১৬ সালে যখন উত্তর কোরীয়া প্রথম হাইড্রোজেণ বোমার পরিক্ষা চালায়। এতে দক্ষিণ কোরীয়া ,জাপান এবং যুক্তরাষ্ট্র তীব্র প্রতিক্রিয়া জানায়। এর প্রতি কোন প্রকার ভ্রূক্ষেপ না করে ৭ ফেব্রুয়ারী ২০১৬ সালে উত্ত্র কোরীয়া স্যাটেলাইট উৎক্ষেপণ করে। এবারের ঘটনায় চীনও উদ্বেগ জানায় যে কিনা উত্তর কোরীয়ার একমাত্র মিত্র দেশ। দেশটি চিন থেকে কয়লা আমদানি করে থাকে। তারা একে অন্ত্বমহাদেশীয় ক্ষেপনাস্ত্রের পরিক্ষা বলে ধারনা করে। এসবের মাঝে ২ সেপ্টেম্বর ২০১৬ সালে এদেশ পঞ্চম বারের মত পারমানবিক পরীক্ষা চালায় যা দেশটির ইতিহাসের সবচেয়ে বড় পারমানবিক পরিক্ষা। এর আগে ২ মার্চ ২০১৬ সালে এদেশ নিরাপত্তা পরিষদের নিষেধাজ্ঞায় পড়ে। মার্চ মাসে এদেশ একসাথে চারটি ক্ষেপ্নাস্ত্রের পরীক্ষা চালায়।
এরপর ২০১৭ সালে এদেশ আন্তমহাদেশীয় ক্ষেপণাস্ত্রের পরীক্ষা চালায় যা যুক্তরাষ্ট্রের মূল ভূখন্ডে আঘাট আনতে সক্ষম বলে উত্তর কোরীয়া দাবী করে। একই বছর সেপ্টেম্বর মাসে একটি উৎকৃষ্ট মানের হাইড্রোজেন বোমা বানাতে এবং এর পরীক্ষা করতে সক্ষম হয়। ২০১৭ থেকে ২০১৮ এর মধ্যে উত্তর কোরীয়া যেসব পারমানবিক ও ক্ষেপনাস্ত্রের পরীক্ষা চালায় সেগুলো হলঃ
১) ১২ ফেব্রুয়ারি মিসাইল পরীক্ষা: ২০১৭ সালের ফেব্রুয়ারী মাসের ১২ তারিখে উত্তর কোরীয়া বছরের প্রথম ক্ষেপণাস্ত্র পরীক্ষা চালায়। এটি একটি মধ্য পাল্লার ক্ষেপনাস্ত্র ছিল। দক্ষিণ কোরীয়ার চিফ অফ স্ট্যাফের মতে এ ক্ষেপণাস্ত্রটি দেশটির উত্তর পিওনগান প্রদেশের বাঙ্ঘিওন ঠেকে ছোঁড়া হয়।
২) চারটি ব্যালিস্টিক মিসাইল পরীক্ষাঃ মার্চের ৬ তারিখে উত্তর কোরীয়া একসাথে চারটি ক্ষেপণাস্ত্রের পরীক্ষা চাল্য যা জাপানের উত্তর পশ্চিম উপকূলে পড়ে। এর আগেরদিন উত্তর কোরীয়া জাপান ও যুক্তরাষ্ট্রের যৌথ সামরিক মহড়ার পাল্টা পদক্ষেপ হিসেবে ক্ষেপণাস্ত্রের পরীক্ষা চালাবে বলে যে ওয়াদা করে তার বাস্তবায়ন ছিল ৬ তারিখের এ পরীক্ষা। এতে জাপান ,দক্ষিণ কোরীয়া ও যুক্তরাষ্ট্র এর তীব্র প্রতিক্রিয়া জানায়। দক্ষিণ কোরীয়া থাড প্রতিরক্ষা ব্যবস্থা মোতায়নের সিদ্ধান্ত জানায়।
৩) রকেট ইঞ্জিন পরীক্ষাঃ মার্চের ২৮ তারিখে উত্তর কোরীয়া আরেকটি নতুন ধরনের রকেট ইঞ্জিনের পরীক্ষা চালায় যা তাদের আন্ত্বমহাদেশীয় ক্ষেপনাস্ত্র তৈরির অংশ বলে মনে করে মার্কিন কর্মকর্তারা। এর মাধ্যমে এ সমাজতান্ত্রীক রাষ্ট্র এবছর পাঁচ বার জাতিসংঘের নিষেধাজ্ঞা অমান্য করে। এর আগে আ মাসের প্রথমে উত্তর কোরীয়ার রাষ্ট্রপতি কিম জং উন নতুন থারস্ট ইঞ্জিনের পরীক্ষার কথায় জানায় যাকে তিনি সেদেশের রকেট শিল্পের নতুন জন্ম বলে আখ্যা দেন।
৪) কে এন মিডিয়াম রেঞ্জ ব্যালিস্টিক মিসাইল পরীক্ষাঃ ২৯ এপ্রিল কে এন ১৭ নামের একটি ব্যালস্টিক ক্ষেপণাস্ত্রের পরীক্ষা চালায় উত্তর কোরীয়া যা রাজধানী পিয়ং ইওং এর উত্তর থেকে উৎক্ষেপিত হয় যদিও এটি ব্যর্থ ছিল বলে জানায় দক্ষিণ কোরীয়া। এপ্রিলে এ নিয়ে দুইবার দেশটির ক্ষেপণাস্ত্র পরীক্ষা ব্যর্থ হয়।
৫) একটি মধ্য পাল্লার ক্ষেপণাস্ত্র পরীক্ষাঃ ২১ মে উত্তর কোরীয়ার রাজধানী পিওং ইওং এর উত্তর পূর্বের পুকচ্যাং থেকে একটি মধ্য পাল্লার ক্ষেপণাস্ত্রের পরীক্ষা চালায়। ধারনা করা হয় এটি প্রায় ৩১০ কিলোমিটার উড়ে দেশটির পূর্ব উপকুলে পড়ে। দেশটির সাম্প্রতিক পরিক্ষাগুলোর মধ্যে এটি স্বল্প পাল্লার ছিল। এর আগে একই মাসের ১৪ তারিখ দেশটি হোয়াসং ১২ নামের একটি মধ্য পাল্লার ক্ষেপণস্ত্রের পরীক্ষা চালায়।
৬) শর্ট রেঞ্জ স্কাড ক্ষেপণাস্ত্রের পরীক্ষাঃ ২৯ মে উত্তর কোরীয়া একটি স্বল্প মাত্রার স্কাড ক্ষেপণস্ত্রের পরীক্ষা চালায় যা ২৪৮ কিলোমিটার উড়ে জাপানের অর্থনৈতিক সমুদ্র সীমার মধ্যে পড়ে। জাপান, দক্ষিণ কোরীয়া ও যুক্তরাষ্ট্র এর তীব্র প্রতিবাদ জানায়। এর মাধ্যমে দেশটি ২০১৭ সালের মে মাসের মধ্যে ১২টি ক্ষেপণাস্ত্রের পরীক্ষা চালায়। দক্ষিণ কোরীয়া একে উস্কানি মূলক বলে আখ্যা দেয়।
৭) প্রোজেক্টাইল একসাথে পরীক্ষা: জুন মাসের ৮ তারিখ একসাথে কয়েকটি স্বল্প পাল্লার ক্ষেপণাস্ত্রের পরীক্ষা চালায় দেশটি। ধারনা করা হয় এগুলো জাহাজ বিধ্বংসী ক্ষেপণাস্ত্র। এগুলো প্রায় ২০০ কিলোমিটার উড়ে গিয়ে জাপান সাগরে পড়ে। দক্ষিণ কোরীয়া থাড মোতায়নের সিদ্ধান্ত পরিবর্তনের একদিন পরেই এই পরীক্ষা চালানো হয়। এর আগে একই মাসের প্রথম সপ্তাহে ইউ এস এস কার্ল ভিন্সন ও রোনাল্ড রিগ্যান নামের দুটি মার্কিন বিমানবাহী রণোতরী কোরীয় উপসাগর ও জাপানের মধ্যকার আন্তর্জাতিক সমুদ্রে সামরিক মহড়া চালায়। ধারনা করা হয় এই মহড়ার প্রতিবাদে উত্ত কোরীয়া এ পরীক্ষা চালায়।
৮) রকেট ইঞ্জিন পরীক্ষা: ওয়াশিংটন ও পিওং ইওং এর মধ্যকার টানাপোড়নের মধ্যে উত্তর কোরীয়া ২৩ জুন আবার নতুন ধরনের রকেট ইঞ্জিনের পরীক্ষা চালায়। মার্কিন কর্মকর্তাদের মতে অন্ত্বমহাদেশীয় ক্ষেপনাস্ত্রের সক্ষমতা অর্জনের ক্ষেত্রে এটী একটি বড় ধাপ হতে পারে।
৮) প্রথম আন্ত্বমহাদেশীয় ক্ষেপনাস্ত্রের পরিক্ষা: প্রথমবারের মত উত্তর কোরীয়া ৪ জুলাই আন্ত্বমহাদেশীয় ক্ষেপনাস্ত্রের পরিক্ষা চালায়। যুক্তরাষ্ট্রের নতুন রাষ্ট্রপতি ডোনাল্ড ট্রাম্প প্রশাসনকে খোঁচা মেরে উত্তর কোরীয় রাষ্ট্রপতি কিম জং উন এ পরিক্ষাকে যুক্তরাষ্ট্রের জন্য উপহার বলে উপহাস করেছেন। উত্তর কোরীয়ার রাষ্ট্র নিয়ন্ত্রিত সংবাদ সংস্থা বলেছে নতুন ক্ষেপণাস্ত্র যুক্তরাষ্ট্রের কেন্দ্রে ভারী পারমাণবিক বোমা সহ আঘাত আনতে সক্ষম।
৯) হাওসং ক্ষেপনাস্ত্রের পরীক্ষা: ২৮ জুলাই হাওসং ১৪ নামের একটি আন্ত্বমহাদেশীয় ক্ষেপনাস্ত্রের পরিক্ষা চালায় উত্তর কোরীয়া যা আকাশে প্রায় ২৩০০ কিলোমিটার উড়ে এবং এরপর তির্যক ভাবে ঘুরে জাপানের হোক্কাইডো দ্বীপের কাছাকাছি পড়ে। দক্ষিণ কোরীয়ার মতে এর মধ্যমে যুক্তরাষ্ট্রের প্রায় সম্পূর্ণ মূল ভূখণ্ড উত্তর কোরীয়ার ক্ষেপণস্ত্রের আওতায় এসেছে।
১০) শর্ট রেঞ্জ ক্ষেপনাস্ত্রের পরীক্ষাঃ উত্তর কোরীয়া এবং যুক্তরাষ্ট্রের মধ্যে প্রায় একমাস বাক্য বিনিময়ের মধ্যে ২৬ অগাস্ট তিনটি ক্ষেপণাস্ত্রের পরীক্ষা চালায় উত্তর কোরীয়া। এর একটি ব্যর্থ হয়েছে বলে ধারণা করা হয়।
১১) আট বছরের মধ্যে প্রথম মিসাইল পরীক্ষা যা প্রথম জাপানের উপর দিয়ে উড়ে যায়ঃ ২৯ অগাস্ট আট বছরের মধ্যে প্রথম মিসাইল পরীক্ষা যা প্রথম জাপানের উপর দিয়ে উড়ে যায়। জাপানের হোক্কাইডো দ্বিপের উপর দিয়ে উড়ে গিয়ে সাগরে পড়ে। জাপানের রাষ্ট্রপতি শিনজো আবে এর তীব্র প্রতিবাদ জানায়। এটি যুক্তরাষ্ট্রের রাষ্ট্রপ্তি ডোনাল্ড ট্রাম্পের 'ফায়ার এন্ড ফিউরি' মন্তব্যের প্রতি চ্যালেঞ্জ বলে মনে করা হচ্ছে।
১২) হাইড্রোজেন বোমের পরীক্ষা চালায়: সকল প্রকার আন্তর্জাতিক চাপ উপেক্ষা করে ৩ সেপ্টেম্বর ২০১৭ উত্তর কোরীয়া এ যাবত কালের সবচেয়ে বড় পারমাণবিক পরীক্ষা চালায় যা তাদের ষষ্ঠ পারমানবিক পরীক্ষা। রাষ্ট্রপতি কিম জং উনের নির্দেশে পরিচালিত এ পরিক্ষাটিকে সফল বলে আখ্যা দিয়েছে দেশটির রাষ্ট্র নিয়ন্ত্রিত সংবাদ সংস্থা কোরীয়ান সেন্ট্রাল নিউজ এজেন্সি। ডোনাল্ড ট্রাম্প যুক্তরাষ্ট্রের রাষ্ট্রপতি হিসেবে দায়িত্ব নেওয়ার পর এটাই উত্তর কোরীয়ার প্রথম পারমাণবিক পরীক্ষা। বি বি সি এর মতে এটি একটি হাইড্রোজেন বোমের পরীক্ষা ছিল যা কোরীয়ান সেন্ট্রাল নিউজ এজেন্সি নিশ্চিত করেছে। যুক্তরাষ্ট্রের ভূতাত্ত্বিক জরিপ সংস্থার মতে এ পরীক্ষা ফলে ৬.৩ মাত্রার ভূকম্পন অনুভূত হয়েছে যার সৃষ্টি ছিল মাটির ২৩ কিলোমিটার গভীরে। চীন বলেছে তারা এই পরিক্ষার পর ৪.৬ মাত্রার আরোএকটি ভূকম্পন শনাক্ত করেছে।
১৩) আরেকটি ক্ষেপণস্ত্রের পরীক্ষাঃ ১৫ সেপ্টেম্বর ২০১৭ উত্তর কোরীয়া আরেকটি ক্ষেপণস্ত্রের পরীক্ষা চালায় যা প্রথম জাপানের উপর দিয়ে উড়ে গিয়ে প্রশান্ত মহাসাগরে পড়ে। ক্ষেপণাস্ত্রটি উত্তর কোরীয়ার আন্তর্জাতিক বিমান বন্দর সুনান থেকে উৎক্ষেপিত হয় যা উত্তর কোরীয়া থেকে গুয়ামে অবস্থিত মার্কিন সেনা ঘাটির মধ্যকার দূরত্ব থেকে কিছুটা দূরে যেতে সক্ষম। এর মাধ্যমে তারা গুয়ামে যেকোন মুহূর্তে হামালার সক্ষমতা জানান দেয় বলে মনে করেন ইউনিয়ন অব কন্সারন্ড সাইন্টিস্ট এড় গবেষক ডেভিড রাইট। তবে তিনি এর নির্ভুল ভাবে লক্ষে আঘাত হানার সক্ষমতা নিয়ে সন্দেহ প্রকাশ করেন। দক্ষিণ কোরীয়ার জয়েন্ট চিফ অফ স্টাফের মতে এটি প্রায় ৭৭০ কিলোমিটার উপরে উঠে এবং ৩৭০০ কিলোমিটার পর্যন্ত উড়ে যায়।
১৪) আবার অন্ত্বমহাদেশীয় ক্ষেপনাস্ত্রের পরিক্ষা : ২৯ নভেম্বর উত্তর কোরীয়া হোয়াসং ১৫ নামের অন্ত্বমহাদেশীয় ক্ষেপনাস্ত্রের পরিক্ষা চালায় যা যুক্তরাষ্টের মূল ভূখণ্ডে আঘাত আনতে সক্ষম বলে মনে করা হচ্ছে। দক্ষিণ কোরীয়ার মতে উত্তর কোরীয়া পরিক্ষিত ক্ষেপণাস্ত্রগুলোর মধ্যে এটি সবচেয়ে বড় এবং শক্তিশালী ক্ষেপণাস্ত্র। দেশটির রাষ্ট্র নিয়ন্ত্রিত সংবাদ সংস্থা কোরীয়ান সেন্ট্রাল নিউজ এজেন্সির দেয়া ছবি হোয়াসং ১৫ নামের অন্ত্বমহাদেশীয় ক্ষেপনাস্ত্রের সক্ষমতা নিশ্চিত করে। দক্ষিণ কোরীয় গবেষকদের মতে এতে ফার্স্ট স্টেজ বুস্টার ড্রপস অফ প্রযুক্তি ব্যবহার করা হয়েছে। এর ফার্স্ট বুস্টার ধাপে দুইটি ইঞ্জিন রয়েছে যা একে আগের মডেল্গুলোর চেয়ে বেশি দূরে আঘাত হানার ক্ষমতা দিয়েছে।
১৫) ৩ জানুয়ারী ২০১৮ উত্তর আর দক্ষিনের মধ্যে আবার হট লাইন স্থাপন: এসব ঘটনার মধ্যে উত্তর কোরীয়া আর দক্ষিণ কোরীয়ার মধ্যে যোগাযোগের জন্য আবার হটলাইন স্থাপন করা হয়। পারমাণবিক পরীক্ষা নিয়ে বিবাদের কারনে কাইসং শিল্পাঞ্চল ও হট লাইন ২০১৬ সালে এ দুইটি পাল্টাপাল্টি পদক্ষেপে বন্ধ হয়ে যায় ।
দক্ষিণ কোরীয়া ও যুক্তরাষ্ট্রের ২০১৭ সালে জবাবঃ ১) ক্ষেপণাস্ত্র প্রতিরক্ষা ব্যবস্থা মোতায়ন: উত্তর কোরীয়ার পারমাণবিক পরীক্ষার প্রেক্ষিতে ১ মায় যুক্তরাষ্ট্র জানায় যে দক্ষিণ কোরীয়ায় মোতায়নরত থাড প্রতিরক্ষা ব্যবস্থা এখন চালু আছে যা দক্ষিণ কোরীয়াকে উত্তর কোরীয়ার পারমাণবিক ক্ষেপণস্ত্র থকে রক্ষা করবে। এ ঘটনা উত্তর কোরীয়ার সাথে যুক্তরাষ্টে ও এর মিত্র দেশগুলোর মাঝে সাম্প্রতিক উত্তেজনা আরো একধাপ বাড়িয়ে দিয়েছে।
২) যুক্তরাষ্ট্র কর্তৃক ইউ এস এস কার্ল ভিনসনের নেতৃত্বে স্ট্রাইক গ্রুপ ১ প্রেরণ: ৯ এপ্রিল ইউ এস এস কার্ল ভিন্সনের নেতৃত্বে যুক্তরাষ্ট্র ক্যারিয়ার স্ট্রাইক গ্রুপ ১ নামে কতোগুলো যুদ্ধ জাহাজ কোরীয় উপদ্বীপে প্রেরণ করে। উত্তর কোরীয়া একে পারমাণবিক সক্ষমতা বাড়ানোর কারন বলে উল্লেখ করে এবং পারমাণবিক সক্ষমাতা অর্জনের ওয়াদা করে।
৩) জাপানি ডেস্ট্রয়ারের কার্ল ভিন্সনের সাথে যোগদান: বার্তা সংস্থা রয়েটারস বলেছে 'আশীগারা' ও 'সামিদারে' নামের দুটি জাপাণী ডেস্ট্রয়ার স্ট্রাইক গ্রুপ ১ কার্ল ভিন্সনের সাথে ২১ এপ্রিল যোগদান করে। যদিও ফক্স নিউজ বলেছে এরা ২৪ তারিখ যোগ দিয়েছে। জাপানের প্রতিরক্ষা মন্ত্রনালয় একে সামরিক মহড়া বলেছে।
৪) কোরীয়ার উলচি ফ্রিডম গার্ডিয়ান এক্সারসাইসঃ ২১ থেকে ৩১ অগাস্ট দক্ষিণ কোরীয়ার উলচি ফ্রিডম গার্ডিয়ান এক্সারসাইসে ১৭৫০০ সৈন্য সহ যুক্তরাষ্ট্রের অংশগ্রহন: ১৯৭৬ সাল থেকে দক্ষিণ কোরীয়া এবং যুক্তরাষ্ট্র একটি যৌথ সামরিক মহড়া নিয়মিত আয়োজন করে আসছে। বিভিন্ন সময় এটি বিভিন্ন নামে পরিচিত হলেও ২০০৮ সাল থে এটি উলচি ফ্রিডম গার্ডিয়ান নামে পরিচিত হয়ে আসছে। ২০১৭ সালের এ মহড়ায় যুক্তরষ্ট্রের ১৭৫০০ সেনা সহ দক্ষিণ কোরীয়ার ৫০০০০ সৈন্য এতে অংশ নেয়। উত্তর কোরীয়ার ক্ষেপণাস্ত্র পরীক্ষার পাল্টা জবাব হিসেবে একে বলা হচ্ছে।
৫) দক্ষিণ কোরীয়ার ক্ষেপনাস্ত্র প্রতিরক্ষা ব্যবাস্থা পরীক্ষাঃ উত্তর কোরীয়ার ক্ষেপণাস্ত্রের পরীক্ষার পালটা জবাব হিসেবে দক্ষিণ কোরীয়া ২৩ জুন হাইনমু ২সি নামের নতুন ধরনের ক্ষেপণাস্ত্র প্রতিরক্ষা ব্যবস্থা পরীক্ষা করে। দক্ষিণ কোরীয় রাষ্ট্রপতি মুন জায় ইন এ পরীক্ষা দেখেন এবং বলেন,'আমি আলোচনায় বিশ্বাসী এবং আমি এও জানি যে আলোচনা তখনই সম্ভব যখন আমাদের শক্তিশালী প্রতিরক্ষা ব্যবস্থা থাকাবে।
৬) যুক্তরাষ্ট্রের বি ১ বোম্বার গুয়ামে মোতায়নঃ রয়েটারসের ৯ আগস্টে খবর অনুযায়ী যুক্তরাষ্ট্র বি ওয়ান বি বম্বার এর সাথে সামরিক মহড়া করে জাপানের বিমান বাহিনী । এতে দুটি বী ওয়ান বোম্বার অংশ নেয়। জাপানের কাইশু দ্বীপে এ মহড়া অনুষ্ঠিত হয়। গুয়ামের এন্ডারসন বিমান ঘাটিতে এ বিমানোগুলো মোতায়ন করা আছে।
৭) জাতিসংঘের নিষেধাজ্ঞা জারিঃ ২২ ডিসেম্বর উত্তর কোরীয়ার বিরুদ্ধে জাতিসংঘ শক্ত নিষেধাজ্ঞা জারি করে। আর আওতায় উত্তর কোরীয়ায় চেল রপ্তানি নিষিদ্ধ করা হয়।
উপসংহারঃ ও দক্ষিণ কোরীয়ার মাঝে কিছুটা উষ্ণ সম্পর্ক বিরাজ করছে যা উত্তর কোরীয়ার শিউল শীতকালীন অলিম্পিকে অংশগ্রহনের মাধ্যমে হয়েছে। উত্তর কোরীয় ক্রীড়াবীদদের সাথে এসেছে উত্তর কোরীয় রাষ্ট্রপতি কীম জং উনের ছোট বোন কিম ইউ জং।এর মাধ্যমে কোরীয় উপদ্বীপে উত্তেজনা হ্রাস পাবে বলে ধারনা করা যায়। উল্লেখ্য যে এ অনুষ্ঠেনে দুই কোরীয়া এক পতাকার নীচে অংশ নেয়।